CELEX: 62018CA0769
Language: da
Date: 2020-03-12 00:00:00
Title: Sag C-769/18: Domstolens dom (Ottende Afdeling) af 12. marts 2020 — Caisse d’assurance retraite et de la santé au travail d’Alsace-Moselle mod SJ og Ministre chargé de la Sécurité sociale (anmodning om præjudiciel afgørelse fra Cour de cassation — Frankrig) (Præjudiciel forelæggelse – social sikring af vandrende arbejdstagere – forordning (EF) nr. 883/2004 – artikel 5, litra b) – forhøjelse af satsen for alderspension – hensyntagen til en ydelse udbetalt i en anden medlemsstat for opfostring af et handicappet barn – princippet om ligestilling af de faktiske forhold)

29.6.2020   
            
            
               DA
            
            
               Den Europæiske Unions Tidende
            
            
               C 215/14
            
         
      Domstolens dom (Ottende Afdeling) af 12. marts 2020 — Caisse d’assurance retraite et de la santé au travail d’Alsace-Moselle mod SJ og Ministre chargé de la Sécurité sociale (anmodning om præjudiciel afgørelse fra Cour de cassation — Frankrig)
      (Sag C-769/18) (1)
      
      (Præjudiciel forelæggelse - social sikring af vandrende arbejdstagere - forordning (EF) nr. 883/2004 - artikel 5, litra b) - forhøjelse af satsen for alderspension - hensyntagen til en ydelse udbetalt i en anden medlemsstat for opfostring af et handicappet barn - princippet om ligestilling af de faktiske forhold)
      (2020/C 215/16)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Sagsøger: Caisse d’assurance retraite et de la santé au travail d’Alsace-Moselle
      
         Sagsøgte: SJ og Ministre chargé de la Sécurité sociale
      
         Konklusion
      
      
                  1)
               
               
                  Artikel 3 i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger, som ændret ved Europa-Parlamentets og Rådets forordning (EF) nr. 988/2009 af 16. september 2009, skal fortolkes således, at den ydelse til integration af børn og unge med mentale handicap, der er fastsat i § 35a i bog VIII i Sozialgesetzbuch (den tyske lov om social sikring) ikke udgør en ydelse som omhandlet i denne artikel 3 og derfor ikke er omfattet af denne forordnings materielle anvendelsesområde.
               
            
                  2)
               
               
                  Artikel 5 i forordning nr. 883/2004, som ændret ved forordning nr. 988/2009, skal fortolkes således, at:
                  
                              —
                           
                           
                              Det børnepasningsbidrag til et handicappet barn, der var fastsat i artikel L. 541-1 i den franske lov om social sikring, og ydelsen til integration af børn og unge med mentale handicap i henhold til § 35a i bog VIII i Sozialgesetzbuch kan ikke anses for at være ydelser, der har en tilsvarende karakter som omhandlet i litra a) i denne artikel 5.
                           
                        
                              —
                           
                           
                              Princippet om ligestilling af forhold, som er lovfæstet i nævnte artikel 5, litra b), finder anvendelse under omstændigheder som de i hovedsagen omhandlede. Det påhviler derfor de kompetente franske myndigheder at afgøre, om det er godtgjort, at der er indtrådt de begivenheder eller forhold, der er krævet i henhold til denne bestemmelse. Disse myndigheder skal i denne henseende tage hensyn til forhold, der er indtrådt i Tyskland, som om de var indtrådt på deres eget område.
                           
                        
            
         (1)  EUT C 54 af 11.2.2019.